કેટલીક એવી બાબતો છે જેનુ ખાસ ધ્યાન રાખવાનુ હોય છે. સૌથી પહેલા તો આ બીમારીનું ચોકક્સપણે નિદાન કરાવો કે હકીકતમાં ઘૂંટણમાં શું તકલીફ છે. ખબર પડી જાય કે તમને આ જ બીમારી છે તો ધ્યાન રાખો કે શું વધુ કરશો તો દુખાવો વધશે અને નહી કરો તો દુખાવો ઓછો થશે. જો તમે વધુ ચાલતા હોવ અને દુખાવો વધતો હોય તો તમે ચાલવાનુ ઓછુ કરી દો. પછી ઘૂંટણ પર ભાર રાખીને નીચે બેસવુ કે ઉઠક-બેઠક કરવી આ તમામથી દુખાવો વધે છે તો એવી વસ્તુ ન કરવી જોઇએ. આ દુખાવામાં બરફ ખૂબ જ મદદરૂપ થશે. ઘૂંટણને જેટલુ બને એટલુ આરામ આપો અને આઇસપેક લગાવો. પરંતુ આ પહેલા તમે ડોક્ટરની સલાહ ખાસ લો કે તમને આઇસપેકની જરૂર છે કે હીટપેકની. ફિઝીયોથેરપીમાં ઘૂંટણને સ્ટ્રેચ કરવામાં આવે છે અને આ કસરત મહત્વની હોય છે. કારણ કે એના કારણે સ્નાયુઓની શક્તિ વધે છે અને જે ખૂબ જ ટાઇટ સ્નાયુઓ હોય છે તે ઢીલા પડે છે. આ સિવાય બજારમાં ઘૂંટણ પર પહેરવાનો પટ્ટો પણ મળે છે જેને તમે પહેરી શકો છો.